**Într-o seară de vară**

*Azoitei Stefania*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se frâng în mii de bucăţi

Serile de vară deja uitate

Sub apăsarea crâncenă a unei dimineţi comune,

Fără răsărit , cu capul pe jos

Şi haine pe dos.

Se frânge şi în acest anotimp iubirea.

Se apleacă să-şi culeagă hainele mototolite de propriul sânge,

Îmbâcsite de teroare şi respingere

ŞI pline de parfumul lui.

Ar vrea să se spele de tine,

Dar i-ai intrat sub piele

Şi plânge în acest anotimp

Ce nu-i predestinat durerii.

Se frâng bucăţele din ea pe podeaua murdară.

Se frânge iubirea încă o dată,

Mistuită de tainicul sentiment ce nu-l înţelege,

Dar care-o siluieşte şi-o înfrânge

Încă o dată,

Într-o seară de vară.